Poštovana,

Zahvaljujem na javljanju i informaciji.

Iako je ovakva odluka, s obzirom na pravnu regulativu, najgora opcija za sve zainteresirane strane, naravno da razumijemo okolnosti te ćemo Vašu odluku svakako ispoštovati.

Ukoliko ste u mogućnosti, a u cilju detaljnog informiranja roditelja, ovim putem Vas molim da im proslijedite pojašnjenje daljnje procedure koja nam slijedi.

Naime, kako su za predmetno putovanje roditelji potpisivali individualne ugovore o izvođenju istog, jedini način da iste raskinu je također individualan, temeljem pismenog zahtjeva koji nam trebaju dostaviti e-mailom na adresu astralis@astralis.hr, redovnom poštom ili telefaxom.

Što se tiče samog procesa raskida ugovora i povrata sredstava, naglašavam da odluku o tome kao ni sam mehanizam ne donosimo mi, nego je ista propisana ZAKONOM REPUBLIKE HRVATSKE.

Radi se *Zakonu o izmjenama i dopunama Zakona o pružanju usluga u turizmu* (Narodne novine broj 42/20). Kompletan zakon možete pogledati na <https://narodne-novine.nn.hr/clanci/sluzbeni/2020_04_42_887.html>, a nastavno za ovaj tekst donosimo Vam presliku Članka 6. i Članka 38.a koji se direktno tiču Vašeg predmeta.

Članak 6.

Iza članka 38. dodaju se članak 38.a i naslov iznad članka koji glase:

*»Pravo na raskid ugovora i izdavanje vaučera u uvjetima posebnih okolnosti uzrokovanih epidemijom bolesti COVID-19*

Članak 38.a

(1) Iznimno od članka 37. stavaka 6. i 7. i članka 38. stavaka 2. i 3. ovoga Zakona, za neizvršene ugovore o putovanju u paket-aranžmanu koji su se trebali izvršiti nakon 1. ožujka 2020., putnik ima pravo na raskid ugovora o putovanju u paket-aranžmanu po isteku 180 dana od dana prestanka posebnih okolnosti, a organizatori putovanja za iste putnicima izdaju vaučer.

(2) Ako se putnik odluči za povrat sredstava, organizator mora izvršiti povrat uplaćenih sredstava u roku od 14 dana po isteku 180 dana od prestanka posebnih okolnosti.

(3) Vaučer izdan za neizvršeni ugovor o putovanju u paket-aranžmanu pokriven je već ugovorenom jamčevinom za slučaj nesolventnosti i na njemu moraju biti navedeni podaci o jamčevini iz članka 50. stavka 5. ovoga Zakona.

(4) Ovlašćuje se ministar da pravilnikom uredi način korištenja vaučera iz stavka 1. ovoga članka.«.

Dakle, roditeljima ćemo izdati voucher sukladno Članku 38.a Zakona. Predmetni voucher bit će im dostavljen netom po primitku popunjenog obrasca zahtjeva za raskidom ugovora.

Voucher roditelji mogu koristiti za zamjensko putovanje u paket aranžmanu, izlet ili drugu uslugu, do zaključno 31.12.2021.g. Ukoliko voucher ne iskoriste za jednu od gore navedenih usluga, sukladno Članku 38.a, St. 2 *Zakona o izmjenama i dopunama zakona o pružanju usluga u turizmu*, povrat sredstava bit će im izvršen najkasnije 14 dana po isteku 180 dana od prestanka posebnih okolnosti.

Još jednom naglašavam da se radi se o proceduri propisanoj ZAKONOM REPUBLIKE HRVATSKE koje se mi jednostavno moramo pridržavati, pa lijepo molim da se roditelje upozna s tom činjenicom.

Koristim priliku i da Vam zahvalim na dosadašnjoj suradnji te se nadam nastavku iste u redovnim okolnostima.

Srdačan pozdrav i svako dobro!

S poštovanjem,

**Sinisa Panthy, manager**